ดัชนีหุ้นปิดลบ 18.81 จุด
หุ้นไทยเปิดตลาดหลังหยุดยาวผันผวนสูงตลอดวัน ปิดตลาดลดลง18.81จุด ซื้อขายเบาบาง 3.8 หมื่นล้านบาท
9 เม.ย. 2556

หุ้นไทยเปิดตลาดหลังหยุดยาวผันผวนสูงตลอดวัน ปิดตลาดลดลง18.81จุด ซื้อขายเบาบาง 3.8 หมื่นล้านบาท
ตลาดหุ้นวันที่ 9 เม.ย. ดัชนีหุ้นมีความผันผวนสูง ลบสลับบวก และมาปิดตลาดที่ระดับ 1,470.72 จุด ลดลง 18.81 จุด หรือ -1.26% มูลค่าการซื้อขาย 38,016.43 ล้านบาท   โดยหุ้นขนาดใหญ่กลุ่มธนาคารพาณิชย์และพลังงานถูกเทขายอย่างหนัก 
5 อันดับหุ้นที่มีการซื้อขายสูงสุด 
1. KBANK ปิดที่ 197 บาท ลดลง 3 บาท หรือ 1.5% มูลค่าการซื้อขาย 1,408 ล้านบาท 
2. KTB ปิดที่  24.10 บาท ลดลง 0.50 บาท หรือ 2.03% มูลค่าการซื้อขาย 1,344 ล้านบาท 
3. ADVANC ปิดที่ 228 บาท เพิ่มขึ้น 2 บาท หรือ 0.88% มูลค่าการซื้อขาย 1,265 ล้านบาท 
4. SIRI ปิดที่ 3.78 บาท ลดลง 0.38 บาท หรือ 9.13% มูลค่าการซื้อขาย 1,243 ล้านบาท 
5. PTT ปิดที่ 311 บาท  ลดลง 4 บาท หรือ 1.27% มูลค่าการซื้อขาย 1,235 ล้านบาท 
นายประกิต สิริวัฒนเกตุ ผู้จัดการฝ่ายกลยุทธ์การลงทุน บลเอเซียพลัส กล่าวว่า ตลาดหุ้นไทยปรับตัวลบสวนทางกับตลาดหุ้นเพื่อนบ้านส่วนใหญ่ปรับตัวบวกเก็งกำไรข่าวจีนออกมาตรการกระตุ้นเศรษฐกิจรอบใหม่ 
ทั้งนี้ หากดัชนีหุ้นไทยหลุดต่ำกว่าระดับ 1,470 จุด มีความเป็นไปได้ที่ดัชนีหุ้นจะปรับตัวลดลงมาทดสอบแนวรับ 1,464 จุด  กลยุทธ์การลงทุนในระยะนี้ให้นักลงทุนอยู่เฉย ๆ รอสะสมหุ้นปันผลสูง และมีโอกาสขึ้นได้อีก มองว่าหุ้นบริษัท ชิน คอร์ปอเรชั่น(INTUCH) 
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ภาพรวมการเคลื่อนไหวของดัชนีตลาดหุ้นไทยผันผวนในแดนลบ เนื่องจากนักลงทุนยังคงวิตกกังวลกับสถานการณ์การประกาศภาวะสงครามของคาบสมุทรเกาหลีเหนือและวิกฤติเศรษฐกิจในยุโรป รวมไปถึงปัจจัยการเมืองในประเทศที่ยังคงไม่มีความแน่นอน คือ ประเด็นการแก้ไขร่างรัฐธรรมนูญและการพิจารณาพระราชบัญญัติ กู้เงิน 2 ล้านล้านบาทว่าจะขัดต่อรัฐธรรมนูญหรือไม่  
นอกจากนี้ ตัวเลขแรงขายสุทธิของนักลงทุนต่างชาติ  ในสัปดาห์ที่ผ่านมาก็มีค่อนข้างมากจึงถือเป็นอีกหนึ่งปัจจัยลบที่น่าติดตามต่อไป